ai4bharat/Pralekha huggingface dataset:
आरोग्य आणि कुटुंब कल्याण मंत्रालय
आयुष्मान भारत- आरोग्य आणि कल्याण केंद्रांची कोविड काळात चांगली कामगिरी
43,000 हून अधिक केंद्रांमध्ये केवळ एकाच आठवड्यात 44 लाखांहून अधिक व्यक्तींनी दिली भेट
नवी दिल्ली, 27 जुलै 2020
कोविड-19 संक्रमण काळात, भारताच्या सार्वजनिक आरोग्य व्यवस्थेची लवचिकता दिसून आली. विशेषतः ग्रामीण भागात सातत्यपूर्ण कार्यरत असलेल्या आयुष्मान भारत आरोग्य आणि कल्याण केंद्र यांच्या माध्यमातून कोविडेतेर आरोग्य सेवांचा अविरत पुरवठा केला तसेच कोविड-19 प्रतिबंध आणि व्यवस्थापनातील तातडीच्या निकड पूर्ण केल्या.
महामारीच्या काळात  जास्तीत जास्त नागरिकांपर्यंत पोहचता येईल यासाठी अतिरिक्त 13,657 आरोग्य आणि कल्याण केंद्र सुरु होती. 24 जुलै 2020 रोजीपर्यंत देशाच्या विविध भागात एकूण 43,022 आरोग्य आणि कल्याण केंद्र कार्यरत होती.
18 जुलै ते 24 जुलै या आठवड्यात, एकूण 44.26 लाख नागरिकांनी आयुष्मान भारत आरोग्य आणि कल्याण केंद्रांचा लाभ घेतला. तर, आतापर्यंत म्हणजे 14 एप्रिल 2018 रोजी आरोग्य आणि कल्याण केंद्रांची सुरुवात झाल्यापासून एकूण 1923.93 लाख व्यक्तींनी या सेवेचा लाभ घेतला आहे. ही एचडब्ल्युसीची समाजासाठीच्या कार्याची साक्ष आहे. कोविडोत्तेर आरोग्यसेवा अनविरतपणे सुरु राहतील, याकामी यांची अतिशय महत्त्वाची भूमिका होती.
एबी-एचडब्ल्युसीनी देशभरात गेल्या आठवड्यात 32,000 योग सत्रांचे आयोजन केले. तर, आतापर्यंत एकूण 14.24 लाख योग सत्रांचे आयोजन करण्यात आले आहे.
याव्यतिरिक्त एचडब्ल्युसीजनी असंसर्गजन्य रोगांच्या व्यापक तपासणीत मोठी भूमिका बजावली आहे. गेल्याच आठवड्यात उच्च रक्तदाबाचा त्रास असणाऱ्या 3.83 लाख व्यक्ती, मधुमेह असलेल्या 3.14 लाख, मुख कर्करोगाच्या 1.15 लाख, स्तनांचा कर्करोग असलेल्या 45,000 आणि 36,000 गर्भाशयाच्या कर्करोगाच्या रुग्णांची तपासणी केली आहे. स्थापनेपासून आतापर्यंत एचडब्ल्युसीनी, 4.72 कोटी उच्च रक्तदाब, 3.14 कोटी मधुमेह, 2.43 कोटी मुख कर्करोग, 1.37 कोटी स्तनांचा कर्करोग आणि 91.32 लाख गर्भाशयाचा कर्करोग असलेल्या रुग्णांची तपासणी केली आहे.
एबी-एचडब्ल्युसीजनी संक्रमण काळात लोकसंख्या आधारीत असंसर्गजन्य रोगांविषयी तपासणी करुन राज्य आरोग्य प्राधिकरणाला माहिती पुरवली आहे तसेच कोविड-19 पासून संरक्षणासाठी जुनाट आजार आणि आजाराला बळी पडू शकणारे, सह-रुग्णता लोकसंख्येची यादी पाठवली आहे. सह-रुग्णता असलेल्यांची तपासणी करुन वेळीच सल्ला देण्याच्या त्यांच्या क्षमतेने जनतेचा विश्वास जिंकला आहे. एचडब्ल्यूसी चमूने लसीकरण सत्रांचे आयोजन करुन टीबी, कुष्ठरोग, उच्च रक्तदाब आणि मधुमेहाच्या रुग्णांना आवश्यक औषधे पुरविण्याव्यतिरिक्त गर्भवती महिलांची वैद्यकीय तपासणी सुनिश्चित केली.M.Chopade/S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 218
राष्ट्रपती कार्यालय
मिलाद ऊन नबीच्या पूर्व संध्येला राष्ट्रपतींनी दिल्या शुभेच्छा
राष्ट्रपती द्रौपदी मुर्मु यांनी मिलाद ऊन नबीच्या पूर्वसंध्येला शुभेच्छा दिल्या आहेत. आपल्या शुभेच्छा संदेशात त्या म्हणाल्या की प्रेषित मोहम्मद यांच्या जन्मदिवसाच्या स्मरणार्थ साजरा केल्या जात असलेल्या ईद-ए-मिलाद अर्थात मिलाद ऊन नबी निमित्त मी देशाच्या सर्व नागरिकांना विशेषतः मुस्लिम बंधू आणि भगिनींना माझ्या शुभेच्छा देत आहे. प्रेषित मोहम्मद यांनी जगाला दया, साधेपणा आणि मानवसेवेचा संदेश दिला. त्यांचा संदेश आपल्या प्रत्येकाला एकता आणि बंधुत्वाच्या मार्गावर चालण्याची प्रेरणा देतो असं त्या म्हणाल्या. आपण हजरत मोहम्मद यांच्या जीवनावरून प्रेरणा घेत परस्परांमध्ये एकोपा राखत देशाच्या प्रगतीसाठी सातत्याने प्रयत्नशील राहण्याची शपथ घेऊया असं त्यांनी सांगितलं.
पंतप्रधान कार्यालय
“आयुष्मान भारत” अंतर्गत आरोग्य विमा कार्यक्रमाच्या तयारीचा पंतप्रधानांनी घेतला आढावा
नवी दिल्ली, 4 ऑगस्ट 2018
पंतप्रधान नरेंद्र मोदी यांनी “आयुष्मान भारत” अंतर्गत आरोग्य विमा योजनेच्या प्रारंभीच्या तयारीचा आज आढावा घेतला.
प्रति कुटुंब पाच लाख पर्यंत विमा कवच या योजनेअंतर्गत दिले जाणार आहे. दहा कोटीपेक्षा जास्त गरीब आणि वंचित कुटुंबांना हे कवच पुरविण्याचे उद्दीष्ट ठेवण्यात आले आहे.
राज्यांमधील तयारी आणि या योजनेशी संबंधित तंत्रविषयक पायाभूत सुविधांचा विकास यासह विविध पैलूंबाबत, आरोग्य आणि कुटुंब कल्याण मंत्रालय, नीती आयोग आणि पंतप्रधान कार्यालयातल्या अधिकाऱ्यांनी पंतप्रधानांना माहिती दिली.
एप्रिलमध्ये डॉ. बाबासाहेब आंबेडकर जयंतीचे औचित्य साधून पंतप्रधानांनी, “आयुष्मान भारत” अंतर्गत छत्तीसगडमधल्या बिजापूर या महत्वाकांक्षी जिल्ह्यात पहिल्या हेल्थ ॲण्ड वेलनेस सेंटरचे उद्घाटन केले होते.
B.Gokhale/N.Chitale/P.Malandkar
(Visitor Counter : 85
सांस्कृतिक मंत्रालय
“अ रे ऑफ जीनीयस” या लघुपटाच्या प्रदर्शनाद्वारे वस्तुसंग्रहालय आणि सांस्कृतिक स्थळ जतन विभागाने सत्यजित रे यांच्या जन्मशताब्दी वर्ष सोहळ्याची केली सुरुवात
नवी दिल्ली, 2 मे 2020
केंद्र सरकारच्या सांस्कृतिक मंत्रालयाच्या वस्तुसंग्रहालय आणि सांस्कृतिक स्थळ जतन विभागाने “अ रे ऑफ जीनीयस” या लघुपटाच्या प्रदर्शनाद्वारे आज प्रख्यात सिने निर्माता सत्यजित रे यांच्या जन्मशताब्दी वर्ष सोहळ्याची सुरुवात केली.
हा लघुपट रे यांच्या चित्रपट निर्मिती कलेतील प्रविण्याला अधोरेखित करतो तसेच कोलकाता आणि मुंबई इथल्या साहित्य, कला, संगीत आणि रचना इत्यादी क्षेत्रातील व्यावसायिकांमध्ये त्यांचे निर्विवाद श्रेष्ठत्व सिध्द करतो असे उद्गार वस्तुसंग्रहालय आणि सांस्कृतिक स्थळ जतन विभागाचे अध्यक्ष राघवेंद्र सिंग यांनी या लघुपटाचे ऑनलाईन प्रसारण करताना काढले. संदीप रे तसेच सोसायटी फॉर द प्रिझर्वेशन ऑफ सत्यजित रे अर्काईव्हज या संस्थेच्या मदतीने पारितोषिक विजेते दिग्दर्शक अनिरुद्ध रॉय चौधरी आणि संपादक अर्घ्य कमाल मित्र यांनी या चित्रपटाची निर्मिती केली आहे. या चित्रपटात रे यांच्यासोबत तीस वर्ष काम करणारे आणि त्यांच्या ऐतिहासिक कारकीर्दीचे साक्षीदार असलेले नेमई घोष यांची दिल्ली आर्ट गॅलरीच्या संग्रहातून मिळालेली काही उत्तम छायाचित्रे देखील पाहायला मिळतात अशी माहिती त्यांनी दिली.
पाथेर पांचाली, चारुलता, तीन कन्या, सोनार केल्ला तसेच अपु मालिकेतील तीन चित्रपट अशा अनेक अविस्मरणीय चित्रपटांमुळे सत्यजित रे यांनी चित्रपट रसिकांच्या मनात कायमचे स्थान निर्माण केले आहे, “अ रे ऑफ जीनीयस” या लघुपटाचे प्रसारण ही सांस्कृतिक मंत्रालयाच्या वस्तुसंग्रहालय आणि सांस्कृतिक स्थळ जतन विभागाने सत्यजित रे यांच्या दिग्दर्शक, लेखक आणि चित्रकार म्हणून अष्टपैलू व्यक्तिमत्वाला वाहिलेली आदरांजली आहे असे सिंग यांनी सांगितले. या चित्रपटाच्या प्रदर्शनासोबतच सत्यजित रे यांच्या जन्म शताब्दी वर्ष सोहोळ्याला आज सुरुवात झाली असे सिंग यांनी जाहीर केले.
रे यांच्या जन्मशताब्दी वर्षानिमित्त होणाऱ्या सर्व कार्यक्रमांची माहिती चित्रपट रसिकांनी मिळावी या हेतूने अधिकृत फेसबुक पेज, यु ट्यूब चॅनल सुरु करण्यात आले असून तिथे रसिक या कार्यक्रमांचा आस्वाद घेऊ शकतील तसेच ट्विटर वर प्रतिक्रिया कळवू शकतील. यासाठीच्या लिंक खाली दिल्या आहेत.
फेसबुकपेज:
https://www.facebook.com/A-Ray-of-Genius-Satyajit-Ray-Centenary-Celebrations-110004454032751/
यु ट्यूब चॅनल:
https://www.youtube.com/channel/UC3fwhFWVAjAXV5-T7q76Aaw/?guided_help_flow=5
ट्विटर हँडल:
https://twitter.com/a_dmcs
M.Jaitly/S.Chitnis/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 91
पंतप्रधान कार्यालय
मातृभाषेतून वैद्यकीय शिक्षणाला सुरूवात करणाऱ्या उपक्रमाचे पंतप्रधानांकडून स्वागत
नवी दिल्ली, 16 ऑक्टोबर 2022
भोपाळ येथे हिंदीमधून वैद्यकीय शिक्षणाला सुरूवात झाल्याबद्दल पंतप्रधान नरेंद्र मोदी यांनी स्वागत केले आहे. या ऐतिहासिक निर्णयामुळे लाखो विद्यार्थ्यांना त्यांच्याच मातृभाषेत वैद्यकशास्त्र शिकण्यास प्रोत्साहन मिळेल आणि देशात सकारात्मक बदल घडवून आणण्यात ते सक्षम होतील, अशी भावना मोदी यांनी व्यक्त केली. या निर्णयामुळे विद्यार्थ्यांसाठी संधींची अनेक दारे खुली होतील, असेही पंतप्रधान म्हणाले.
गृहमंत्री अमित शहा यांचे एक ट्विट शेअर करून, पंतप्रधान म्हणाले-
“वैद्यकीय शिक्षण क्षेत्रात झालेला हा प्रारंभ, देशामध्ये एक मोठा सकारात्मक बदल घडवणारा आहे, यामुळे लाखो विद्यार्थी आपल्या मातृभाषेतून शिक्षण घेऊ शकतील त्याचबरोबर त्यांच्यासाठी संधींची अनेक दारे खुली होतील.”
R.Aghor/V.Yadav/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
माजी पंतप्रधान अटल बिहारी वाजपेयी यांच्या छायाचित्राच्या अनावरण प्रसंगी पंतप्रधानांचे संबोधन
नवी दिल्ली, 12 फेब्रुवारी 2019
माजी पंतप्रधान अटल बिहारी वाजपेयी यांच्या संसद भवनातल्या मध्यवर्ती सभागृहातल्या छायाचित्राचे राष्ट्रपती रामनाथ कोविंद यांच्या हस्ते आज अनावरण झाले.
उपराष्ट्रपती एम.वेंकय्या नायडू, पंतप्रधान नरेंद्र मोदी, लोकसभा अध्यक्ष सुमित्रा महाजन यांच्यासह इतर मान्यवर यावेळी उपस्थित होते.
पंतप्रधानांनी यावेळी उपस्थितांना संबोधित केले. अटलजी आता छायाचित्र रुपाने संसद भवनातल्या मध्यवर्ती सभागृहात सदैव राहणार असून, आपल्याला स्फूर्ती देत राहतील.
अटलजींच्या महानतेविषयी बोलायचे झाल्यास कित्येक तासांचा वेळही अपूराच पडेल.
अटलजींची प्रदीर्घ राजकीय कारर्कीद होती. त्यापैकी बराच काळ संसदेत विरोधक म्हणूनच त्यांनी भूमिका बजावली. जनहिताचे अनेक मुद्दे त्यांनी सातत्याने उपस्थित केले.
अटलजींच्या ओघवत्या वाणीतल्या भाषणात जितकी ताकद होती, तेवढीच त्यांच्या मौनातही होती.
त्यांचे संवाद कौशल्य अजोड होते आणि त्यांना विनोदाची उत्तम जाणही होती, असे पंतप्रधानांनी ट्विटरवर म्हटले आहे.
B.Gokhale/N.Chitale/D. Rane
(Visitor Counter : 62
पंतप्रधान कार्यालय
राजस्थानातील झुन्झुनु येथील दुर्दैवी अपघातामुळे झालेल्या जीवितहानीबद्दल पंतप्रधानांनी शोक व्यक्त केला
पंतप्रधान राष्ट्रीय मदत निधीतून मदत देण्याची घोषणा
पंतप्रधान नरेंद्र मोदी यांनी राजस्थानातील झुन्झुनु येथील अपघाताच्या दुर्दैवी घटनेत झालेल्या जीवितहानीबद्दल तीव्र दुःख व्यक्त केले आहे. मोदी यांनी या दुर्घटनेत जीव गमावलेल्यांच्या जवळच्या नातेवाईकाला पंतप्रधान राष्ट्रीय मदत निधीतून 2 लाख रुपये तर जखमींना प्रत्येकी 50,000 रुपयांची मदत देण्याची घोषणा केली आहे.
पंतप्रधान कार्यालयाने ट्विट संदेशात म्हटले आहे;
“झुन्झुनु येथील दुर्दैवी अपघातामुळे व्यथित झालो आहोत. मृतांच्या कुटुंबियांप्रती शोकसंवेदना. जखमींच्या प्रकृतीत लवकर सुधारणा व्हावी यासाठी प्रार्थना करत आहोत.
पंतप्रधान राष्ट्रीय मदत निधीतून या दुर्घटनेत जीव गमावलेल्यांच्या जवळच्या नातेवाईकाला 2 लाख रुपये देण्यात येतील तर जखमींना प्रत्येकी 50,000 रुपयांची मदत देण्यात येईल: पंतप्रधान @narendramodi”
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 2 जून 2022
|
|
- 193.70 cr vaccine doses have been administered so far under Nationwide Vaccination Drive
- India's Active caseload currently stands at 19,509
- Active cases stand at 0.05%
- Recovery Rate currently at 98.74%
- 2,584 recoveries in the last 24 hours increases Total Recoveries to 4,26,20,394
- 3,712 new cases recorded in the last 24 hours
- Daily positivity rate 
- Weekly Positivity Rate 
- 85.13 cr Total Tests conducted so far; 4,41,989 tests conducted in the last 24 hours
#Unite2FightCorona #IndiaFightsCorona
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 193.70  कोटींचा टप्पा पार केला आहे. 2,46,20,654 सत्रातून हे लसीकरण पार पडले आहे.
देशातील 12 ते 14 वर्ष वयोगटासाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.41  कोटींपेक्षा अधिक किशोरवयीन मुलांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक वर्धक मात्रा देण्यास प्रारंभ झाला आहे.
भारतात उपचाराधीन रुग्णांची संख्या सध्या 19,509 इतका आहे,ही संख्या देशाच्या एकूण रुग्णसंख्येच्या तुलनेत 0.05% इतकी आहे.
परिणामी, भारतात रुग्ण बरे होण्याचा दर 98.74% आहे.गेल्या 24 तासांत 2,584 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,26,20,394 झाली आहे.
गेल्या 24 तासात 3,712 नव्या कोरोना रुग्णांची नोंद झाली.
गेल्या 24 तासात एकूण 4,41,989 चाचण्या करण्यात आल्या. भारताने आतापर्यंत एकूण 85.13  कोटींहून अधिक चाचण्या केल्या आहेत.
साप्ताहिक आणि दैनंदिन पॉझिटिव्हिटी दरातही लक्षणीय घट झाली आहे. साप्ताहिक पॉझिटिव्हिटी दर सध्या 0.67% तर दैनंदिन पॉझिटिव्हिटी दर 0.84% आहे.
इतर अपडेट्स :
G.Chippalkatti/ P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 84
पर्यावरण, वन एवं जलवायु परिवर्तन मंत्रालय
राष्ट्रीय स्रोत क्षमता धोरण 2019 च्या मसुद्यावर सूचना पाठवण्यासाठीच्या मुदतीत वाढ
नवी दिल्ली, 26 ऑगस्ट 2019
पर्यावरण, वने आणि हवामान बदल मंत्रालयाने राष्ट्रीय स्रोत क्षमता धोरण 2019 च्या मसुद्यावर सूचना पाठवण्यासाठीची मुदत वाढवून ती 24.09.2019 केली आहे.
25 जुलै 2019 रोजी हा मसुदा प्रकाशित करण्यात आला आहे. हा मसुदा मंत्रालयाच्या संकेतस्थळावर उपलब्ध आहे. या धोरणाद्वारे शाश्वत विकास उद्दिष्ट व ग्रहांच्या कक्षांमध्ये कसे रहावे, तसेच कमीत कमी सामग्रीसह उच्च परिणामकारकता, कमीत कमी टाकाऊ पदार्थ, सामुग्री सुरक्षितता याबद्दल मार्गदर्शन करते.
http://moef.gov.in/draft-national-resource-efficiency-policy2019-inviting-comments-and-suggestions-of-stakeholders-including-publicprivate-organization-experts-and-concerned-citizens/
B.Gokhale/S.Kakade/D.Rane
(Visitor Counter : 87
इलेक्ट्रॉनिक्स आणि माहिती तंत्रज्ञान मंत्रालय
शेतकऱ्यांना त्यांच्या पसंतीच्या भाषेत योग्य माहिती योग्य वेळी मिळावी, यासाठी 'किसान सारथी' या डिजिटल मंचाचा प्रारंभ
शेती आणि संबंधित क्षेत्रांविषयी थेट शास्त्रज्ञांकडून व्यक्तिविशिष्ट सल्ला मिळण्याची सुविधा या डिजिटल मंचांमुळे उपलब्ध-: माहिती तंत्रज्ञान मंत्री- श्री.अश्विनी वैष्णव
नवी दिल्ली, 16 जुलै 2021
शेतकऱ्यांना त्यांच्या पसंतीच्या भाषेत योग्य माहिती योग्य वेळी मिळावी, यासाठी 'किसान सारथी' या डिजिटल मंचाचा प्रारंभ आज कृषी आणि शेतकरी कल्याण मंत्री श्री.नरेंद्रसिंग तोमर आणि इलेक्ट्रॉनिक्स आणि माहिती तंत्रज्ञान मंत्री श्री.अश्विनी वैष्णव यांनी केला. आयसीएआर अर्थात भारतीय कृषी संशोधन परिषदेच्या 93 व्या स्थापनदिनाचे औचित्य साधून दूरदृश्य प्रणालीच्या माध्यमातून या मंचाचा प्रारंभ झाला.
मत्स्यव्यवसाय, पशुसंवर्धन आणि दुग्धव्यवसाय मंत्री श्री.परषोत्तम रुपाला यांच्या अध्यक्षतेखाली पार पडलेल्या या समारंभात कृषी आणि शेतकरी कल्याण मंत्रालयाचे श्री.कैलास चौधरी आणि शोभा करंदलाजे हे दोन राज्यमंत्री उपस्थित होते.
इलेक्ट्रॉनिक्स आणि माहिती तंत्रज्ञान मंत्रालयाचे सचिव अजय साहनी, आयसीएआरचे महासंचालक आणि डीएआरइ अर्थात कृषी संशोधन तथा शिक्षण विभागाचे सचिव डॉ.त्रिलोचन मोहपात्रा, डिजिटल इंडिया महामंडळाचे व्यवस्थापकीय संचालक आणि मुख्य कार्यकारी अधिकारी अभिषेक सिंग यांच्यासह संबंधित मंत्रालये आणि विभागांचे वरिष्ठ अधिकारीही या कार्यक्रमात सहभागी झाले. तसेच शेतकरी आणि या क्षेत्रातील भागीदार व जबाबदार व्यक्तींचाही यामध्ये सहभाग होता. देशभरातील कृषी विज्ञान केंद्रेही यावेळी सहभागी झाली.
दुर्गम क्षेत्रातील शेतकऱ्यांपर्यंत पोहोचून त्यांच्या सक्षमीकरणासाठी तंत्रज्ञानाची मदत घेणारा 'किसान सारथी' हा उपक्रम हाती घेतल्याबद्दल माहिती तंत्रज्ञान मंत्री अश्विनी वैष्णव यांनी कृषी आणि शेतकरी कल्याण मंत्रालयाचे तसेच इलेक्ट्रॉनिक्स आणि माहिती तंत्रज्ञान मंत्रालयाचे अभिनंदन केले. या डिजिटल मंचामुळे आता थेट कृषी विज्ञान केंद्रांच्या शास्त्रज्ञांकडून शेती आणि संबंधित क्षेत्रांविषयी व्यक्तिविशिष्ट सल्ला मिळण्याची सुविधा उपलब्ध झाल्याचेही त्यांनी नमूद केले.
आता शेतकऱ्यांच्या दारापासून ते बाजारपेठ, साठवण-गृहे आणि शेतकऱ्यांच्या पसंतीच्या विक्री केंद्रांपर्यंत कमीत कमी नुकसान होऊन शेतमाल पोहोचता व्हावा या दृष्टीने आयसीएआरच्या शास्त्रज्ञांनी तंत्रज्ञानाची मदत घेण्याविषयी संशोधन करावे, असे आवाहन वैष्णव यांनी केले. शेतकऱ्यांच्या सक्षमीकरणासाठी केंद्रीय इलेक्ट्रॉनिक्स आणि माहिती तंत्रज्ञान मंत्रालय आणि केंद्रीय दूरसंचार मंत्रालय सदैव कृषी आणि शेतकरी कल्याण मंत्रालय तसेच मत्स्यव्यवसाय, पशुसंवर्धन आणि दुग्धव्यवसाय मंत्रालयाच्या खांद्याला खांदा लावून उभे राहतील ग्वाही त्यांनी यावेळी दिली. कृषी उत्पादनांची वाहतूक वेगाने आणि कमीत कमी वेळात व्हावी या दृष्टिकोनातून रेल्वे मंत्रालय एक योजना आखत असल्याची माहितीही त्यांनी दिली.
श्री.वैष्णव यांनी 93 व्या स्थापनदिनानिमित्त आयसीएआर अर्थात भारतीय कृषी संशोधन परिषदेचे अभिनंदन केले. "शेतकऱ्यांना त्यांच्या भौगोलिक क्षेत्रानुसार ज्या माहितीची गरज आहे अशी माहिती देण्यात किसान सारथी उपक्रम मोलाचे योगदान देईल. या उपक्रमासाठी तसेच आयसीएआरच्या कृषिविस्तार, शिक्षण आणि संशोधन याविषयीच्या कार्यासाठी, कृषी आणि शेतकरी कल्याण मंत्री श्री.नरेंद्र तोमर यांच्या सक्षम नेतृत्वाचा व त्यांच्या मार्गदर्शनाचा निश्चितच उपयोग होईल" असा विश्वासही वैष्णव यांनी यावेळी व्यक्त केला.
Jaydevi PS/J.Waishampayan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 232
कृषी मंत्रालय
केंद्रीय मंत्री तोमर यांच्या अध्यक्षतेखाली शांघाय सहकार्य संघटना सदस्य देशांच्या कृषी मंत्र्यांची 8 वी बैठक संपन्न
शांघाय सहकार्य संघटनेने भारताच्या अध्यक्षतेखाली स्मार्ट कृषी कृती योजना स्वीकारली
तंत्रज्ञानाच्या माध्यमातून शेतीच्या सर्वांगीण विकासावर पंतप्रधान मोदी यांचा भर - तोमर
नवी दिल्ली, 12 मे 2023
शांघाय सहकार्य संघटनेच्या  सदस्य देशांच्या कृषी मंत्र्यांची 8वी बैठक आज केंद्रीय कृषी आणि शेतकरी कल्याण मंत्री नरेंद्र सिंह तोमर यांच्या अध्यक्षतेखाली दूरदृश्य प्रणालीद्वारे संपन्न झाली. त्यात भारतासह रशिया, उझबेकिस्तान, कझाकिस्तान, किर्गिस्तान, ताजिकिस्तान, चीन आणि पाकिस्तान सहभागी झाले होते. भारताच्या अध्यक्षतेखाली, एससीओ सदस्य देशांनी स्मार्ट कृषी प्रकल्प स्वीकारला. स्मार्ट कृषी कृती आराखडा आणि कृषी क्षेत्रातील अभिनव उपक्रमाबद्दल समाधान व्यक्त करून तोमर म्हणाले की, पंतप्रधान नरेंद्र मोदी यांचा तंत्रज्ञानाच्या माध्यमातून देशातील कृषी क्षेत्राच्या सर्वांगीण विकासावर भर आहे. यादृष्टीने भारताने स्मार्ट शेतीला चालना देण्यासाठी अनेक ठोस पावले उचलली आहेत.
भारताच्या वतीने एससीओच्या बैठकीत सर्वांचे स्वागत करताना केंद्रीय मंत्री तोमर म्हणाले की, भारत बहुपक्षीय, राजकीय, सुरक्षाविषयक, आर्थिक स्थिती आणि लोकांशी संवाद वाढवण्यासाठी एससीओ सोबतच्या ऋणानुबंधांना महत्त्व देतो.
तोमर म्हणाले की, भारताची सार्वजनिक वितरण व्यवस्था आणि शेतकर्यांसाठी किंमत समर्थन प्रणाली जगात अनोखी आहे. आपल्या धोरणकर्त्यांची दूरदृष्टी, कृषी शास्त्रज्ञांची कार्यकुशलता आणि शेतकऱ्यांच्या अथक परिश्रमाचे हे फलित आहे की आज भारत अन्नधान्यात स्वयंपूर्ण झाला आहे. भारत तृणधान्ये, फळे, भाज्या, दूध, अंडी, मासे यासारख्या अनेक वस्तूंच्या उत्पादनात आघाडीवर आहे. नवोन्मेष, डिजिटल शेती, हवामानाधारित स्मार्ट तंत्रज्ञान, उच्च उत्पन्न देणाऱ्या, बायोफोर्टिफाइड वाणांचा विकास, कृषी संशोधन यात एकत्रित प्रयत्न करून देशाला कृषी क्षेत्रात आत्मनिर्भर बनवण्यासाठी भारत सरकारकडून प्रयत्न केले जात आहेत. शेतकऱ्यांची शेती शाश्वत आणि अनुकूल बनवून त्यांचे जीवनमान आणि उपजीविका सुधारण्यासाठी प्रयत्न केले जात आहेत.
देशातील अत्यंत महत्त्वाच्या पंतप्रधान किसान सन्मान निधी योजनेचा संदर्भ देताना केंद्रीय मंत्री तोमर म्हणाले की, याअंतर्गत देशभरातील कोट्यवधी शेतकऱ्यांना वर्षाला देय असलेले 6,000 रुपये दिले जात आहेत आणि आतापर्यंत सुमारे 2.40 लाख कोटी रुपये शेतकऱ्यांच्या बँक खात्यात वर्ग करण्यात आले आहेत.
बैठकीच्या प्रारंभी केंद्रीय कृषी आणि शेतकरी कल्याण मंत्रालयाचे सचिव मनोज अहुजा यांनी स्वागतपर भाषण केले. शांघाय सहकार्य संघटना सचिवालयाचे प्रतिनिधी तसेच केंद्रीय कृषी आणि शेतकरी कल्याण मंत्रालयाचे उच्च अधिकारी आणि एससीओ सदस्य देशांचे वरिष्ठ अधिकारी बैठकीत सहभागी झाले होते.
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
S.Bedekar/V.Joshi/P.Malandkar
(Visitor Counter : 96
रेल्वे मंत्रालय
ऑक्सीजन एक्सप्रेसने 20,000 मेट्रीक टन द्रवरूप वैद्यकीय प्राणवायूच्या पुरवठ्याचा पार केला टप्पा
305 ऑक्सीजन एक्सप्रेसनीं देशभरात केला प्राणवायूचा पुरवठा
ऑक्सीजन एक्सप्रेसने आतापर्यंत 1237 टँकर्सच्या सहाय्याने द्रवरुप वैद्यकीय प्राणवायू पोहचवून 15 राज्यांना दिला दिलासा
नवी दिल्ली, 29 मे 2021
सर्व अडथळ्यांवर मात करत आणि नवे उपाय शोधत देशभरातील विविध राज्यात द्रवरूप वैद्यकीय प्राणवायू पोहचवण्याचा दिलासादायक प्रवास भारतीय रेल्वेने सुरुच ठेवला आहे. आतापर्यंत भारतीय रेल्वेने 20770 मेट्रीक टन द्रवरूप वैद्यकीय प्राणवायू 1,237 पेक्षा अधिक टँकर्समधून देशातील विविध राज्यात पोहचवला आहे.
विविध राज्यांना दिलासा देत 305 ऑक्सीजन एक्सप्रेसनी आपला हा प्रवास केला आहे. हे पत्रक प्रसिद्ध होत असताना पर्यंत 6 ऑक्सीजन एक्सप्रेस 26 टँकर्समधून 420 मेट्रीक टन द्रवरूप वैद्यकीय प्राणवायू घेऊन प्रवास करत आहेत.
आसाममधे आज तिसऱ्या ऑक्सीजन एक्सप्रेसमधून 4 टँकर्समधे 80 मेट्रीक टन द्रवरूप वैद्यकीय प्राणवायू पोहचला.
विशेषत्वाने नमूद करावेसे वाटते की ऑक्सीजन एक्सप्रेसचा हा प्रवास 35 दिवसांपूर्वी 24 एप्रिल रोजी सुरु झाला. पहिल्या एक्सप्रेसमधून 126 मेट्रीक टन प्राणवायू महाराष्ट्रात पोहचवण्यात आला.
ऑक्सीजन एक्सप्रेसच्या माध्यमातून प्राणवायूचा दिलासा देण्यात आलेली 15 राज्ये पुढील प्रमाणे: उत्तराखंड, कर्नाटक, महाराष्ट्र,मध्य प्रदेश, आंध्र प्रदेश, राजस्थान, तामिळनाडू, हरियाणा, तेलंगणा, पंजाब, केरळ, दिल्ली, उत्तर प्रदेश, झारखंड आणि आसाम.
आतापर्यंत देशातील 15 राज्यांमधल्या 39 शहरांमधे ऑक्सीजन एक्सप्रेसनीं द्रवरूप वैद्यकीय प्राणवायू पोहचवला आहे.
प्राणवायूची मदत शक्य तितक्या वेगाने पोहचवत ऑक्सीजन एक्सप्रेसच्या माध्यमातून रेल्वे नवे मापदंड आणि आदर्श रचत आहे.
मालवाहतुकीच्या वेगावर कोणताही प्रतिकूल परिणाम न होता हे साध्य केले जात आहे.Jaydevi PS/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 154
रेल्वे मंत्रालय
महाराष्ट्र आणि मध्य प्रदेशात वापरण्यासाठी रेल्वेने आणले अतिरिक्त कोविड केअर कोच
तातडीची गरज भागविण्यासाठी अलगीकरण  कोच नंदूरबार येथून पालघरला हलविले
नवी दिल्ली, 2 मे 2021
कोविड विरूद्धच्या एकत्रित लढ्यात देशाच्या क्षमता बळकट करण्यासाठी रेल्वे मंत्रालयाने आपल्या बहुउद्देशीय पुढाकारांमधे सुमारे 64000 खाटा असलेले जवळजवळ 4000 अलगीकरण कोच तैनात केले आहेत.
राज्यांसमवेत एकत्रितपणे काम करण्यासाठी आणि जलदरित्या पोहोचता यावे यासाठी रेल्वेने परिमंडळ व विभागांना एकत्रित कार्यासाठी विकेंद्रीकरण कृती योजना तयार केली आहे. हे अलगीकरण कोच सहजपणे हलविले जाऊ शकतात आणि भारतीय रेल्वे जाळ्याच्या मागणीच्या ठिकाणी तैनात केले जाऊ शकतात.
कोविड विषयक काळजी घेण्यासाठी राज्यांच्या मागणीनुसार सध्या जवळजवळ 3400 खाटांच्या क्षमतेसह 213 कोच विविध राज्यांकडे सोपविण्यात आले आहेत. अलगीकरण कोचचा उपयोग सध्या दिल्ली, महाराष्ट्र , मध्य प्रदेश  येथे केला जातो. नुकतीच नागालँडच्या राज्य सरकारकडून अलगीकरण कोचची मागणी आली आहे.
जिल्हाधीकाऱ्यांच्या मागणीनुसार अलगीकरण कोच नंदूरबार येथून पालघर येथे हलविण्यात येत आहेत.
राज्यातील नंदूरबारमध्ये गेल्या काही दिवसांत अलगीकरण कोचमध्ये 6 नवीन रुग्ण दाखल झाले होते, तर तीन रुग्णांना अलगीकरण कालावधीनंतर सोडण्यात आले. या सुविधेत 35 कोविड रूग्ण सध्या अलगीकरणात आहेत. राज्य आरोग्य प्राधिकरणाद्वारे आतापर्यंत 95 रुग्णांना दाखल केल्याची नोंद करण्यात आली तर त्यातील 60 जणांना सोडण्यात आले. 343 खाटा अजूनही उपलब्ध आहेत. रेल्वेने अजनी इनलँड कंटेनर डेपो येथे 11 कोविड केअर कोच  नागपूर महानगरपालिकेच्या स्वाधीन केले आहेत.S.Thakur/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 175
पंतप्रधान कार्यालय
पुलवामा हल्ल्यातील शहीदांना पंतप्रधानांनी वाहिली श्रद्धांजली
(नवी दिल्ली, 14 फेब्रुवारी 2020
गेल्यावर्षी झालेल्या भीषण पुलवामा हल्ल्यात शहीद झालेल्यांना पंतप्रधान नरेंद्र मोदी यांनी श्रद्धांजली वाहिली.
ट्विटरवरील संदेशात पंतप्रधान म्हणाले. ‘आपल्या देशाच्या संरक्षणासाठी तसेच सेवेसाठी आपल्या प्राणांचे बलिदान देणारे जवान असामान्य होते त्यांचे वीरमरण भारत कधीही विसरणार नाही.’
B.Gokhale/S.Kane/P.Kor
माहिती आणि प्रसारण मंत्रालय
भारत हा कथाकारांचा देश आहे, चित्रपट निर्मात्यांनी वैयक्तिक कथांवर आधारित चित्रपटांवर भर द्यावा- जॉन बेली
प्रादेशिक भाषांमधल्या चित्रपट निर्मितीसाठी सध्या भारतीय चित्रपट विश्वात अनुकूल काळ- अमित खरे
ॲकॅडमी ऑफ मोशन पिक्चर्स, आर्टस् ॲण्ड सायन्स संस्थेचे अध्यक्ष जॉन बेली यांच्या सोबत विशेष चर्चासत्राचे माहिती आणि प्रसारण मंत्रालयाकडून आयोजन
नवी दिल्ली, 28 मे 2019
परदेशी चित्रपट संस्थांसोबत सहकार्य करुन भारतीय चित्रपटसृष्टीला चालना देण्याच्या दृष्टीने केंद्रीय माहिती आणि प्रसारण मंत्रालयाने ॲकॅडमी ऑफ मोशन पिक्चर्स, आर्टस् ॲण्ड सायन्स संस्थेचे अध्यक्ष जॉन बेली यांच्या सोबत विशेष चर्चासत्राचे आयोजन केले होते. नवी दिल्लीतल्या सिरी फोर्ट येथे आज झालेल्या या चर्चासत्रानंतर बेली यांनी पत्रकार परिषद घेतली.
ॲकॅडमी ऑफ मोशन पिक्चर्स, आर्टस् ॲण्ड सायन्स या संस्थेत भारतीयांची सदस्य संख्या वाढायला हवी असे मत त्यांनी व्यक्त केले. या अकादमीमध्ये विविध देशातले प्रतिनिधी सहभागी व्हावेत यासाठी आम्ही विशेष प्रयत्न करत आहोत असे त्यांनी सांगितले. भारत विपुल संधी, आव्हाने आणि विविधतेत असलेली एकता खऱ्या अर्थाने दर्शवणारा देश आहे असेही ते म्हणाले. यावेळी झालेल्या चर्चासत्रात देशभरातल्या विविध जनसंवाद शिक्षणसंस्थांच्या विद्यार्थ्यांना जॉन बेली यांच्याशी संवाद साधता आला. व्यवसायाने छायाचित्रकार असलेल्या जॉन बेली यांच्या व्यावसायिक चित्रपट निर्मितीचे मार्गदर्शनही विद्यार्थ्यांना मिळाले. भारत हा कथाकारांचा देश आहे असे सांगत भारतीय चित्रपट निर्मात्यांनी व्यक्तीगत कथा प्रभावीपणे मांडणाऱ्या चित्रपट निर्मितीवर भर द्यावा असा सल्ला त्यांनी दिला. अकादमीसोबत काम करण्यासाठी भारताने दर्शवलेल्या उत्साहाचे त्यांनी कौतुक केले.
माहिती आणि प्रसारण मंत्रालयाचे सचिव अमित खरे यांनीही यावेळी आपले मत व्यक्त केले. भारतात चित्रपट निर्मिती क्षेत्रात प्रचंड कला आणि गुणवत्ता दडलेली आहे असे सांगत प्रादेशिक भाषांमध्ये दर्जेदार चित्रपट निर्माण करण्यावर सध्या भर दिला जात असल्याचे त्यांनी सांगितले. विविध राज्यातल्या चित्रपट निर्मात्यांना सरकारकडून मिळणारी मदत आणि प्रोत्साहनाचा त्यांनी उल्लेख केला. तसेच या कामात अकादमीची मदत मिळाल्यास भारतीय चित्रपट निर्मात्यांची कला जगभरात दाखवता येईल असा विश्वास त्यांनी व्यक्त केला.
केंद्रीय चित्रपट प्रमाणन महामंडळाचे अध्यक्ष प्रसून जोशी यांनीही यावेळी संवाद साधला. सिनेमा हा भारतातील नागरिकांच्या रोजच्या आयुष्याचा अविभाज्य घटक आहे असे सांगत या चित्रपटातूनच भारतीय जीवनाचे तत्वज्ञान मानले जाते असे ते म्हणाले. तंत्रज्ञान सर्वसामान्य लोकांपर्यंत पोहोचल्यामुळे चित्रपटसृष्टीचे लोकशाहीकरण झाले आहे असे मत त्यांनी व्यक्त केले. भारतीय चित्रपटात भावनाप्रधान कथानक आणि गाण्यांना व गीतांना असलेले महत्व हे त्याचे वैशिष्ट्य आहे असेही त्यांनी सांगितले.
N.Sapre/R.Aghor/P.Malandkar
(Visitor Counter : 85